b'\n_START_ARTICLE_\nKonstantinopeltraktaten\n_START_PARAGRAPH_\nKonstantinopeltraktaten var et resultat av Konstatinopelkonferansen som \xc3\xa5pnet i februar 1832 med deltakelse fra de europeiske stormaktene Storbritannia, Frankrike og Det russiske keiserrike p\xc3\xa5 den ene side og Det osmanske rike p\xc3\xa5 den andre. Det som utl\xc3\xb8ste konferansen var at kong Leopold I av Belgia nektet \xc3\xa5 ta imot den greske tronen siden grensene for Det greske konged\xc3\xb8mmet var trukket langs Aspropotamos-Zitouni-linjen i stedet for den mest gunstige Arta-Volos-linjen som stormaktene hadde foresl\xc3\xa5tt tidligere._NEWLINE_Med at Leopold var uaktuell til den greske tronen, og p\xc3\xa5 bakgrunn av den franske julirevolusjonen to \xc3\xa5r tidligere, ble grensetrekkingen utsatt fram til det ble dannet en ny britisk regjering. Lord Palmerston ble ny utenriksminister og han gikk inn for Arta-Volos-linjen som gresk nordgrense. Ny gresk konge var den 17 \xc3\xa5r gamle bayerske prinsen Otto Friedrich Ludwig av Wittelsbach. En hemmelig diplomatisk note vedr\xc3\xb8rende Kreta som den bayerske forhandlingslederen fremmet til Storbritannia, Frankrike og Russland n\xc3\xa5dde ikke fram._NEWLINE_Under London-protokollen, undertegnet 7. mai 1832 mellom Bayern og de tre stormaktene regulerte blant annet hvordan landet skulle styres fram til kong Otto tiltr\xc3\xa5dte. Hellas ble anerkjent som et uavhengig stat, med Arta-Volos linjen som dets nordlige grense. Det osmanske rike fikk en \xc3\xb8konomisk kompensasjon for tapt territorium. I en ny protokoll, undertegnet i London 30. august samme \xc3\xa5r, ble det greske konged\xc3\xb8mmets grenser bekreftet og denne markerte avslutningen p\xc3\xa5 Den greske selvstendighetskrigen og skapte det moderne Hellas som en uavhengig stat av Det osmanske rike.'